Определение на Съда (шести състав) от 29 ноември 2012 г. — Hrbek/СХВП
(Дело C‑42/12 P)
„Обжалване — Марка на Общността — Регламент (ЕО) № 207/2009 — Член 8, параграф 1, буква б) — Относително основание за отказ — Вероятност от объркване — Фигуративна марка — Възражение от притежателя на по-ранна марка — Явно недопустима и явно неоснователна жалба“
1.                     Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Преценка на вероятността от объркване — Критерии (член 8, параграф 1, буква б) от Регламент № 207/2009 на Съвета) (вж. точка 40)
2.                     Обжалване — Правни основания — Неправилна преценка на фактите и доказателствата — Недопустимост — Контрол на Съда върху преценката на фактите и доказателствата — Изключване, освен в случай на изопачаване на доказателствата (член 256, параграф 1 ДФЕС; член 58, първа алинея от Статута на Съда) (вж. точка 44)
3.                     Обжалване — Правни основания — Обикновено повторение на правните основания и доводите, изложени пред Общия съд — Липса на установяване на твърдяната грешка при прилагане на правото — Недопустимост — Оспорване на изводите на Общия съд по тълкуването или прилагането на правото на Съюза — Допустимост (член 256, параграф 1 ДФЕС; член 58, първа алинея от Статута на Съда; член 168, параграф 1, буква г) от Процедурния правилник на Съда) (вж. точки 53 и 54)
4.                     Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Слаб отличителен характер на по-ранната марка — Последици (член 8, параграф 1, буква б) от Регламент № 207/2009 на Съвета) (вж. точки 56—61)
5.                     Обжалване — Правни основания — Неправилна преценка на фактите и доказателствата — Недопустимост — Контрол на Съда върху преценката на фактите и доказателствата — Изключване, освен в случай на изопачаване на доказателствата — Правно основание, изведено от изопачаване на доказателствата — Необходимост да се уточни кои доказателства са изопачени и да се посочат грешките в анализа, довели до изопачаването им (член 256, параграф 1 ДФЕС; член 58, първа алинея от Статута на Съда; член 168, параграф 1, буква г) от Процедурния правилник на Съда) (вж. точка 84)
Предмет
Жалба срещу Решение на Общия съд (шести състав) от 15 ноември 2011 г. по дело Hrbek/СХВП — Outdoor Group (ALPINE PRO SPORTSWEAR & EQUIPEMENT) (T‑434/10), с което Общият съд отхвърля жалбата за отмяна, подадена от заявителя на фигуративната марка, съдържаща словните елементи „ALPINE PRO SPORTSWEAR & EQUIPMENT“, за стоки от класове 18, 24, 25 и 28, срещу Решение R 441/2009‑2 на втори апелативен състав на Службата за хармонизация във вътрешния пазар (СХВП) от 8 юли 2010 г., с което се отхвърля жалбата срещу решението на отдела по споровете частично да откаже регистрация на посочената марка с оглед на възражението, подадено от притежателя на фигуративната марка на Общността, съдържаща словния елемент „alpine“, за стоки от класове 18 и 25 — Тълкуване и прилагане на член 8, параграф 1, буква б) от Регламент № 207/2009 — Вероятност от объркване
Диспозитив
1)
Отхвърля жалбата.
2)
Осъжда г‑н Václav Hrbek да заплати съдебните разноски.